علنات وزارة العدل بللي شرعات فالإجراءات التقنية واللوجستيكية لتأمين عملية التقاضي عن بعد بشأن القضايا الزجرية، حيث من المقرر أن تنطلق هذه العملية بداية من الأسبوع المقبل، وهذشي بتنسيق مع المجلس الأعلى للسلطة القضائية ورئاسة النيابة العامة و المندوبية العامة لإدارة السجون و إعادة الإدماج. وقالت وزارة العدل، فبلاغ ليها حصلات “كود” على نسخة منو، بللي تكلفات بتعقيم جميع المحاكم اللي كاينين فالمغرب فالفترة بين 13 و19 أبريل 2020، وبتنسيق المسؤولين القضائيين والمرتفقين، بمعدل مرة وحدة فالأسبوع، وأكدات بللي التعقيم غادي يبقى مستمر حتى لبعد هذ الفترة، وهذشي فإطار التدابير الوقائية اللي دارتها الدولة للحد من تفشي وباء فيروس كورونا المستجد. بللي غادي تفرق على المحاكم الكمامات الواقية اللي كانت شراتها، واللي كيبلغ العدد ديالها 130 ألف كمامة، كذلك غدي ترفع من وتيرة التعقيم، وغادي تواصل توفير مواد التعقيم والتطهير الكافية والوقاية لفائدة مختلف المحاكم، وكل محكمة حسب احتياجاتها. وفاتباعها لقرار وزارة المالية والاقتصاد المتعلق بضمان الخدمات الرقمية للمراسلات الإدارية، علنات وزارة العدل، فالبلاغ نفسود على اعتماد مكتب للضبط الرقمي اللي تطور من طرف وكالة التنمية الرقمية، واللي فيه غيتم التوصل بالمراسلات الموجهة للوزارة، وكيمكن الدخول ليه من هنا: Courrier.gov.ma/virtualbo وعلنات على اعتماد تقنية التبادل اللامادي لتدبير طلبات التعاون القضائي الدولي اللي عندو طابع الاستعجالي مع نظرائها الأجانب وفق ما تسمح به اتفاقيات التعاون الدولية المبرمة فهذا الإطار ، وهذشي لأهمية استمرار التعاون في مكافحة الجريمة وضبط مرتكبيها خاصة الجريمة المنظمة عبر الوطنية بالنسبة ليها. 
وزارة العدل غاتبدا بإجراء المحاكمات فالقضايا الزجرية عن بعد.. وغتوفر 130 ألف كمامة للمحاكم وتستمر فتعقيمها